কাশ্মীরে জঙ্গি হামলায় শহিদ নিরাপত্তারক্ষী, ঘটনার তীব্র নিন্দা মুখ্যমন্ত্রীর

কলকাতা: মঙ্গলবার সকালে জম্মু-কাশ্মীরের অনন্তনাগ জেলার পাহেলগাম অঞ্চলে ফের রক্তাক্ত জঙ্গি হামলা (Terror Attack)। গাড়ি লক্ষ্য করে গুলি চালায় জঙ্গিরা। সূত্রের খবর, হামলার ঘটনায় মৃত্যু হয়েছে এক নিরাপত্তারক্ষীর। এই মর্মান্তিক ঘটনায় আহত হয়েছেন আরও কয়েকজন। ইতিমধ্যেই গোটা এলাকা ঘিরে রেখেছে ভারতীয় সেনা ও জম্মু-কাশ্মীর পুলিশ। জঙ্গিদের খোঁজে চলছে চিরুনি তল্লাশি।

এই নৃশংস হামলার ঘটনায় গভীর উদ্বেগ প্রকাশ করেছেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। টুইটে (Mamata Banerjee Twitter) তিনি লেখেন, “আমি জম্মু-কাশ্মীরের অনন্তনাগের পাহেলগামে জঙ্গি হামলার ঘটনায় অত্যন্ত মর্মাহত। নিহতদের পরিবারের প্রতি আমার আন্তরিক সমবেদনা। আহতদের দ্রুত আরোগ্য কামনা করছি।” মুখ্যমন্ত্রী আরও জানান, এই সহিংসতার ঘটনা অত্যন্ত নিন্দনীয়।

রাজনৈতিক মহলে ইতিমধ্যেই তীব্র প্রতিক্রিয়া দেখা গিয়েছে এই ঘটনার পর। কেন্দ্রীয় সরকারের নিরাপত্তা ব্যবস্থা নিয়ে উঠেছে প্রশ্ন। ভোটের মুখে কাশ্মীরে বারবার এমন হামলা কি স্রেফ কাকতালীয় নাকি অন্য কোনও নকশা — তা নিয়েও শুরু হয়েছে জল্পনা। জম্মু-কাশ্মীর প্রশাসন অবশ্য জানিয়েছে, দুষ্কৃতীদের দ্রুত খুঁজে বের করার চেষ্টা চলছে।

আরও পড়ুন: কাশ্মীরের পহেলগাঁওয়ে জঙ্গিহানা, মৃত ২৭ পর্যটক

প্রসঙ্গত, সম্প্রতি কাশ্মীরে জঙ্গি কার্যকলাপ ফের বাড়তে শুরু করেছে। পর্যটন মরসুম শুরুর মুখে নিরাপত্তারক্ষীদের উপর এভাবে হামলা নতুন করে চিন্তার কারণ হয়ে দাঁড়িয়েছে। এই পরিস্থিতিতে রাজ্য ও দেশের নিরাপত্তা নিয়ে উদ্বেগ প্রকাশ করছেন সাধারণ মানুষ।

ঘটনার তদন্ত শুরু হলেও এখনই কোনও চূড়ান্ত মন্তব্য করেনি প্রশাসন। তবে এই হামলার দায় এখনও পর্যন্ত কোনও জঙ্গি সংগঠন স্বীকার করেনি। পরিস্থিতির দিকে নজর রাখছে গোটা দেশ।

দেখুন ভিডিও